Ανν Κουκ

Η **Ανν Κουκ** (1527 ή 1528 – 27 Αυγούστου 1610) ήταν Αγγλίδα ευγενής και λόγια. Είχε σημαντική συνεισφορά στην αγγλική θρησκευτική λογοτεχνία ως μεταφράστρια από τα λατινικά της *Απολογίας της Αγγλικανικής Εκκλησίας* του Τζον Τζούελ. Ήταν η μητέρα του Φράνσις Μπέικον.

## Βιογραφία

### Πρώτα χρόνια
Η Ανν Κουκ ήταν Αγγλίδα μεταφράστρια και ευγενής της βρετανικής αυλής. Αν και η ακριβής ημερομηνία γέννησής της δεν είναι γνωστή, πιστεύεται ότι γεννήθηκε το 1528 στο Έσσεξ της Αγγλίας. Ήταν μια από τις πέντε κόρες του Άντονι Κουκ, καθηγητή στον μοναχογιό του Ερρίκου Η΄. Ως καθηγητής, ο Άντονι εξασφάλισε ότι οι τέσσερις γιοι του και οι πέντε κόρες του έλαβαν ανθρωπιστικές σπουδές, με εκ βαθέων μελέτη στις γλώσσες και στα κλασικά γράμματα. Από την επιτυχία που είχαν τόσο η Ανν όσο και οι υπόλοιπες κόρες του, αυτές οι εκ βαθέων σπουδές στις ανθρωπιστικές επιστήμες είναι αρκετά εμφανείς. Η Ανν εκπαιδεύτηκε στα λατινικά, ιταλικά, γαλλικά, ελληνικά, ίσως και στα εβραϊκά. Η αδερφή της, η λαίδη Ελίζαμπεθ Χόμπυ, εκπαιδεύτηκε και αυτή στις γλώσσες και είναι γνωστή για τις μεταφράσεις και τα έργα της. Η οικογένεια ανήκε στην ανώτερη κοινωνική τάξη επειδή ο πατέρας της εργάστηκε στενά στην βασιλική οικογένεια Tudor και απέκτησαν υπό την κατοχή τους μεγάλες εκτάσεις γης. Είχε επίσης αποκτήσει σχέσεις με την βασιλική οικογένεια του Στράτφορντ, αν και η ακριβής σχέση με την οικογένεια αυτή δεν είναι γνωστή.

### Ενήλικη ζωή
Ως βαθιά θρησκευόμενη γυναίκα, τα κυριότερα έργα της Ανν ήταν θρησκευτικού περιεχομένου. Η Ανν είχε πάθος για την θρησκεία, κάτι που φαίνεται στις επιστολές που έγραψε στους γιους της, Άντονι Μπέικον και Φράνσις Μπέικον. Λόγω των σπουδών της, έγραψε αρκετές επιστολές σε ιερείς και έκανε θεολογικές συζητήσεις μαζί τους. Ωστόσο οι επιστολές στους γιους της επικεντρώνονται περισσότερο στην καλή φυσική κατάσταση τόσο του μυαλού όσο και του σώματος και του πνεύματος. Σε ηλικία 22 ετών, μετέφρασε και δημοσίευσε το έργο του Μπερναρντίνο Οκίνο *Ochines Sermons* από τα ιταλικά. Η μετάφραση από τα λατινικά στα αγγλικά του έργου του Τζον Τζούελ *Απολογία για την Εκκλησία της Αγγλίας* (1564) αποτέλεσε σημαντικό βήμα στην διανοητική αιτιολόγηση του Προτεσταντισμού στην Αγγλία. Το έργο ξεκαθάρισε τις διαφορές ανάμεσα στον αγγλικανισμό και τον Ρωμαιοκαθολικισμό και αντιτάχθηκε στις θρησκευτικές πεποιθήσεις της Ελισάβετ Α΄.

## Έργα

* *Sermons of Barnardine Ochyne, (to the number of 25) concerning the predestination and election of god: very expedient to the setting forth of his glory among his creatures.*
* *An apologie or answere in defence of the Churche of Englande, with a briefe and plaine declaration of the true religion professed and used in the same.*

## Παραπομπές


## Βιβλιογραφία
**Lady Anne Bacon's Translations* HUGHEY Review of English Studies.1934; os-X: 211 http://res.oxfordjournals.org/cgi/reprint/os-X/38/211.pdf
**Women of Action in Tudor England: Nine Biographical Sketches*. by Pearl Hogrefe . Review in *Renaissance Quarterly*, Virginia F. SternVol. 31, No. 3 (Autumn, 1978), pp.&nbsp;386–388 https://www.jstor.org/stable/2860252
*“Anne Cooke Bacon,” Genius Mothers
*“Sir Francis Bacon”
*Anne & Sir Nicholas Bacon
*[Bacon, Ann](http://en.wikisource.org/wiki/Bacon,_Ann_(DNB00))
*Ann, Lady Bacon (Anne Bacon, Anne Cooke) (1528–1610) – BIOGRAPHY, MAJOR WORKS AND THEMES, CRITICAL RECEPTION
*Bacon, Anne Cooke, Valerie Wayne, Bernardino Ochino, Bernardino Ochino, and John Jewel. Anne Cooke Bacon. Aldershot [England: Ashgate, 2000. Print.
*Coles, Kimberly Anne. Religion, Reform, and Women's Writing in Early Modern England. Cambridge, UK: Cambridge UP, 2008. Print.
*Magnusson, Lynne. "The Rhetoric and Reception of Anne Bacon." English Literary Renaissance 31.1 (2001): 3–33. Print.
*Sir Francis Bacon, James Spedding, *The Letter and Life of Francis Bacon* – a book about Francis Bacon's life in which letters from Anne to her son are printed

## Εξωτερικοί σύνδεσμοι
* 
* 
*The Correspondence of Anne Bacon in EMLO
*Information on the entire Bacon family
*Project Continua: Biography of Anne Bacon 

Κατηγορία:Άγγλοι ευγενείς
Κατηγορία:Άγγλοι λογοτέχνες
Κατηγορία:Άγγλοι μεταφραστές